**Likumprojekta**

**„Grozījumi likumā „Par uzņēmumu ienākuma nodokli”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums |  Likumprojekts „Grozījumilikumā „Par uzņēmumu ienākuma nodokli”” (turpmāk ― likumprojekts) ir izstrādāts, lai izpildītu Ministru kabineta 2011.gada 7.jūnija protokollēmuma Nr.35 30.§ 3.punktā doto uzdevumu pakāpeniski samazināt nodokļu slogu ienākošajiem un izejošajiem dividenžu un procentu maksājumiem, atlīdzībai par intelektuālā īpašuma izmantošanu un kapitāla pieaugumam no kapitāla daļu vai akciju atsavināšanas, un lai ieviestu Ekonomikas ministrijas un Satiksmes ministrijas priekšlikumus, kas precizētu nodokļu atlaides par atbalstāmo investīciju projekta ietvaros veiktajiem sākotnējiem ilgtermiņa ieguldījumiem piemērošanu. |
|  2. |  Pašreizējā situācija un problēmas | *Būvju klasifikācijas kods*Likuma „Par uzņēmumu ienākuma nodokli” (turpmāk – likums) 17.2panta normas paredz uzņēmumu ienākuma nodokļa atlaidi arī telekomunikāciju nozarēm. Savukārt likuma 1.panta divdesmit septītā daļā, kas nosaka sākotnējo ilgtermiņa ieguldījumu definīciju, nav iekļauta atsauce uztelekomunikāciju nozarē būtiskāko investīciju veidu: sakaru un elektropārvades līnijām. Lai nodrošinātu, ka telekomunikāciju nozare ne tikai formāli bet pēc būtības var izmantot šo atlaidi, ir jāpapildina likumā noteiktā definīcija ar būvju klasifikācijas 22.kodu „Cauruļvadi, sakaru un elektropārvades līnijas” zem kura tiek grupēti elektronisko sakaru tīkls, tā darbības nodrošināšanas infrastruktūras izveidošana, torņu un mastu būve iekārtu izveidošanai un sakaru līniju izbūve.*Darba mašīnas*Likuma 1.panta divdesmit astotajā daļā „jaunas ražošanas tehnoloģiskās iekārtas” definīcija nosaka, ka darba mašīnas būtiska sastāvdaļa ir pilnpiedziņas izpildsistēmas. Ņemot vērā, ka darba mašīnas tiek modernizētas, un ir iespējama ne tikai mehāniska izpildsistēmu piedziņa, ir atzīstams, ka šāda definīcija ir ierobežojoša, un to nepieciešams precizēt, lai tā modernas piedziņas izpildsistēmas.*Nodokļa uzlikšana dividendēm, kapitāla pieaugumam no kapitāla daļu un akciju atsavināšanas, procentiem un atlīdzībai par intelektuālā īpašuma izmantošanu* Patreizējā redakcijā likums paredz, ka, izmaksājot dividendes nerezidentam, kas nav Eiropas Savienības (turpmāk - ES) vai Eiropas Ekonomikas zonas (turpmāk – EEZ) valsts rezidents, izmaksātājs ietur nodokli pēc 10% likmes. Savukārt sabiedrībai - Latvijas rezidentam saņemot dividendes no nerezidenta, kurš nav ES vai EEZ valsts rezidents, vai kurā Latvijas rezidenta līdzdalība ir līdz 25%, tās tiek iekļautas apliekamajā ienākumā. Likums arī paredz, ka izmaksājot autoratlīdzību nerezidentam, kas nav ES vai EEZ valsts rezidents, nodoklis izmaksas brīdī tiek ieturēts pēc 15% vai 5% likmes. Savukārt no nerezidenta Latvijā gūtajiem procentiem, nodoklis ir jāietur pēc 10% likmes ja procentu maksātājs un saņēmējs ir saistīti uzņēmumi vai personas, vai pēc 5% likmes, ja procentus izmaksā Latvijas Republikā reģistrētās komercbankas ar tām saistītiem uzņēmumiem vai personām. Savukārt attiecībā uz dividendēm, procentiem un autoratlīdzībām, ko izmaksā un saņem no ES vai EEZ valsts rezidenta, kas ir uzņēmumu ienākuma nodokļa maksātājs tiek piemēroti attiecīgajās Padomes direktīvās noteiktie atvieglotie nodokļu uzlikšanas noteikumi.Lai radītu pietiekami pievilcīgu nodokļu režīmu Latvijā, kas piesaistītu arī citu valstu uzņēmējus veikt savu darbību, izmantojot Latvijā nodibinātas sabiedrības, kā arī mazinātu Latvijas uzņēmēju interesi izmantot mākslīgas struktūras zemu nodokļu un beznodokļu valstīs vai teritorijās, likumā ir nepieciešams veikt grozījumus attiecībā uz dividenžu saņemšanu un izmaksu, procentu, un maksājumu par intelektuālo īpašumu izmaksu, paredzot pakāpenisku izmaksas brīdī ieturamo nodokļu no minētajiem maksājumiem atcelšanu. Papildus minētajam likumā nepieciešamas arī noteikt, ka ienākumi vai zaudējumi no kapitāla daļu un akciju atsavināšanas netiek ņemti vērā nosakot nodokļa maksātāja ar nodokli apliekamo ienākumu, izņemot tādu valstu vai teritoriju, kas saskaņā ar Ministru kabineta noteikumiem ir atzīta par zemu nodokļu vai beznodokļu valsti vai teritoriju, rezidentu akciju vai kapitāla daļu atsavināšanu.Tādējādi likuma regulējums veicinātu uzņēmumu reģionālo vadības biroju, uzņēmumu grupu finanšu vadības centru, uzņēmumu grupu autortiesību centru, holdinga sabiedrību izvietošanu Latvijā.*Spēku zaudējusi norma*Ņemot vērā, ka likuma pārejas noteikumu 16.punkts nosaka, ka 8.1 panta normas piemērojamas speciālajām rezervēm, kas izveidotas 1999.—2007.gadā, savukārt pasažieru pārvadājumos izmantojamo autobusu iegāde ir jāveic triju taksācijas periodu laikā, tad likuma 8.1panta normas vairs nevar piemērot un ir izslēdzamas.*Zaudēto parādu norakstīšana*Likumā saistībā ar zaudētajiem parādiem ir normas, kurās ietverta atsauce uz bankrota procedūru (tās uzsākšanu vai pabeigšanu). Likuma 9.panta 1.1daļa nosaka, ka, izpildot arī citus nosacījumus, ½ no zaudētajiem parādiem var norakstīt, debitoram uzsākot bankrota procedūru, bet par atlikušo summu ar uzņēmumu ienākuma nodokli apliekamo ienākumu var samazināt pēc debitora bankrota procedūras pabeigšanas. Jaunā Maksātnespējas likuma redakcija bankrota procedūru attiecina tikai uz debitoriem – fiziskām personām. Savukārt attiecībā uz juridiskām personām agrākajai bankrota procedūras pabeigšanai saskaņā ar jaunā Maksātnespējas likuma redakciju atbilst maksātnespējas procesa pabeigšana, par kuru ir pieņemts tiesas nolēmums. Papildus tam likuma normas neatrunā parāda norakstīšanu par summām kas, saskaņā ar tiesas lēmumu, atbilst parādnieka tiesiskās aizsardzības procesā vai ārpustiesas tiesiskās aizsardzības procesā tiesiskās aizsardzības procesa pasākumu plānā noteiktajam proporcionālam pamatparāda, līgumsoda vai procentu dzēšanas vai samazinājuma apmēram.*Banku ķīlas pārņemšanas izdevumi*Ņemot vērā, ka krīzes ietekmē personas, kuras saņēmušas aizņēmumu, nespēj to atmaksāt kredītiestādēm, kā arī nespēj vai arī nevēlas uzturēt ieķīlāto īpašumu, lai pasargātu to no bojāejas, sabrukuma vai izpostījuma, kredītiestādes ir spiestas veikt šo ieķīlāto īpašumu uzturēšanu, saglabājot tiesības šos līdzekļus atgūt no parādnieka. Likumā nav viennozīmīgi noteikts, ka attiecībā uz kredītiestādēm minētie parāda piedziņas procesa laikā radušies ķīlas uzturēšanas izdevumi un ķīlas priekšmeta pārņemšanas izdevumi, kuri, pastāvot pamatotām šaubām tos atgūt, un par kuriem netiek izveidoti uzkrājumi nedrošiem parādiem, kuriem piemēro likuma 7.panta normas, bet ņemot vērā Finanšu un kapitāla tirgus komisijas norādes ir iekļaujami kredītiestādes izdevumos attiecīgajā pārskata periodā, ir uzskatāmi par ar saimniecisko darbību saistītiem izdevumiem. Minētais attiecas arī uz kredītiestādes apmaksātiem nekustamā īpašuma nodokļa parādnieka parāda maksājumiem par šo īpašumu, lai ieķīlāto nekustamo īpašumu varētu pārņemt kredītiestādes īpašumā.Savukārt, tā kā parādnieks, kas ir juridiska persona, kredītiestādes apmaksātos rēķinus var iekļaut izdevumos, tādējādi palielināt savus zaudējumus, kurus savukārt var pārnest uz citu saistītu uzņēmumu, likumā ir nepieciešams noteikt, ka gadījumā, ja kredītiestāde, pārņemot ķīlu, apmaksā parādnieka ķīlas uzturēšanas izdevumus, ķīlas pārņemšanas izdevumus un nekustamā īpašuma nodokļa parāda maksājumus par attiecīgo pārņemto nekustamo īpašumu, tad par šiem izdevumiem jāpalielina parādnieka ar uzņēmumu ienākuma nodokli apliekamais ienākums. *Izdevumi, kuriem nepiemēro palielinošo koeficientu*Ņemot vērā, ka komersantu, kuri veikuši ziedojumus sabiedriskā labuma organizācijām vai citām likuma 20.1. pantā noteiktajām organizācijām, taksācijas perioda rezultāts var būt zaudējumi, bet to uz ziedojumu veikšanas brīdi ne vienmēr uzņēmumi zina, tad nav pamata attiecībā uz minētajiem izdevumiem piemērot palielinošo koeficientu 1,5, jo, ja tā darbības rezultāts būtu peļņa, šim nodokļa maksātājam būtu tiesības piemērot atlaidi. Tikai peļņas neesamība nevar būt kritērijs, kāpēc taksācijas periodā veiktos ziedojumus sabiedriskā labuma organizācijām vajadzētu kvalificēt par tādiem ar saimniecisko darbību nesaistītiem izdevumiem, kuriem jāpiemēro palielinošais koeficients 1,5. *Zaudējumu pārnešanas kārtība* Likums paredz, ka iepriekšējo taksācijas periodu zaudējumus var pārnest un segt turpmākajos 8 taksācijas periodos. Ņemot vērā, ka lielākajā daļā ES valstu zaudējumu pārnešanas termiņš ir neierobežots, tad potenciālie investori, vērtējot investīciju klimatu un nodokļu režīmu, Latvijā noteikto zaudējumu pārnešanas kārtību uzskatīta par būtisku trūkumu. Uz šādu problēmu, kā investīciju šķērsli, norāda Ārvalstu investoru padome Latvijā. Līdz ar to likumā nepieciešams noteikt, ka minētais ierobežojums tiek atcelts attiecībā uz zaudējumiem, kas radušies sākot ar 2008.gadu. *Sākotnējie ilgtermiņa ieguldījumi*Likuma 17.2 panta normas paredz nodokļa atlaidi par atbalstāmo investīciju projekta ietvaros veiktajiem sākotnējiem ilgtermiņa ieguldījumiem, kuru kopējā summa pārsniedz 5 miljonus latu. Ņemot vērā, ka, izstrādājot šo normu, tika prognozēts, ka minētā atbalsta ietvaros kopumā līdz 2013.gada 31.decembrim tiks iesniegti 26 investīciju projekti, bet kopš 2011.gada 1.janvāra, kad stājās spēkā likuma 17.2pantā minētā atlaide, Ministru kabinets ir atbalstījis tikai vienu atbalstāmo investīciju projektu, tad var secināt, ka nepieciešams pilnveidot esošos atbalsta nosacījumus, lai nodrošinātu maksimāli labvēlīgus nosacījumus investīciju piesaistes veicināšanai.*Avansa maksājumi, ja apturēta saimnieciskā darbība*Likumā nav paredzēta speciāla kārtība, kādā avansa maksājumus maksā vai nemaksā personas, kas apturējušas saimniecisko darbību. Lai samazinātu administratīvo slogu, un nodokļa maksātājam, kurš uz laiku aptur saimniecisko darbību, nevajadzētu iesniegt atsevišķu pieteikumu par turpmāko avansa maksājumu pārskatīšanu, likumā nepieciešams noteikt, ka uzņēmumu ienākuma nodokļa avansa maksājums nav jāveic par periodu, par kuru nodokļa maksātājs ir informējis Valsts ieņēmumu dienestu, ka saimnieciskā darbība uz laiku tiek apturēta. Tādējādi nodokļa maksātājam nebūtu arī jāiesniedz papildus iesniegums par avansa maksājumu apmēra pārskatīšanu par mēnešiem, kuros saimnieciskā darbība ir apturēta.*Nodokļa likmes vienādošana*Būtiski mainoties likuma nosacījumiem nodokļa maksātājiem pieejamo atvieglojumu veidu ziņā, kā arī pielāgojot likumu ES prasībām valsts atbalsta jomā, brīvostu un speciālo ekonomisko zonu kapitālsabiedrībām piemērotais uzņēmumu ienākuma nodokļa režīms salīdzinoši vairs nav tik izdevīgs kā sākotnēji, jo pastāv ierobežojums, kas paredz minētajiem komersantiem ar uzņēmumu ienākuma nodokli apliekamajam ienākumam piemērot 25 procentu likmi. |
|  3. |  Saistītie politikas ietekmes novērtējumi un pētījumi | Nav. |
|  4. |  Tiesiskā regulējuma mērķis un būtība | *Būvju klasifikācijas kods*Lai novērstu situāciju, kad likuma 17.2 pantā paredzēto uzņēmumu ienākuma nodokļa atlaidi nevar piemērot attiecībā uz telekomunikāciju nozares atsevišķām būvēm, t.i., jauniem kabeļu tīkliem vai jauniem telekomunikāciju torņiem, mastiem u.c. likuma 1.panta divdesmit septītā daļa tiek papildināta ar atsauci uz būvju klasifikācijas 22.kodu „Cauruļvadi, sakaru un elektropārvades līnijas”.*Darba mašīnas*Likuma 1.panta divdesmit astotā daļā, attiecībā uz darba mašīnām noteikt, ka to būtiska sastāvdaļa ir jebkura veida izpildsistēma.*Nodokļa uzlikšana dividendēm, kapitāla pieaugumam no kapitāla daļu un akciju atsavināšanas, procentiem un atlīdzībai par intelektuālā īpašuma izmantošanu* Lai izveidotu pievilcīgāku Latvijas uzņēmumu ienākuma nodokļa režīmu un mazinātu nepieciešamību izmantot ārzonu struktūras nodokļu samazināšanas vajadzībām, likumā tiek noteikts, ka no nodokļa ir atbrīvotas: * dividendes, ko sabiedrība - Latvijas rezidents izmaksā nerezidentam, kas nav ES/EEZ vai ārzonas valsts rezidents (sākot ar 2013.gadu);
* dividendes, ko sabiedrība – Latvijas rezidents saņem no nerezidenta, ja dividenžu izmaksātājs ir tādas valsts rezidents, kas nav zemu nodokļu un beznodokļu valsts vai teritorija (sākot ar 2013.gadu);
* procentu maksājumi, ko sabiedrība - Latvijas rezidents izmaksā nerezidentam, kas nav ES/EEZ vai zemu nodokļu vai beznodokļu valsts vai teritorijas rezidents, un kas tiek veikti pēc 2013.gada 31.decembra;
* maksājumi par intelektuālo īpašumu, ko sabiedrība - Latvijas rezidents izmaksā nerezidentam, kas nav ES/EEZ vai zemu nodokļu vai beznodokļu valsts vai teritorijas rezidents, un kas tiek veikti pēc 2013.gada 31.decembra;

Papildus tam likumprojekts paredz, ka sākot ar 2013.gadu ienākumi vai zaudējumi no kapitāla daļu un akciju atsavināšanas netiek ņemti vērā nosakot nodokļa maksātāja ar nodokli apliekamo ienākumu, izņemot ienākumus, ja kapitālsabiedrība, kuras akciju iegāde ir notikusi, ir tādas valsts vai teritorijas rezidents, kas saskaņā ar Ministru kabineta noteikumiem ir atzīta par zemu nodokļu vai beznodokļu valsti vai teritoriju. *Banku ķīlas pārņemšanas izdevumi*Lai izslēgtu dažādas interpretācijas iespējas, likumprojektā tiek noteikts, ka attiecībā uz kredītiestādēm parāda piedziņas procesa laikā radušies ķīlas uzturēšanas izdevumi, ķīlas priekšmeta pārņemšanas izdevumi, nekustamā īpašuma nodokļa parāda maksājumi par attiecīgo pārņemto nekustamo īpašumu, kuri, pastāvot pamatotām šaubām tos atgūt, un kuri ir iekļauti kredītiestādes izdevumos attiecīgajā pārskata periodā, ir uzskatāmi par izdevumiem, kas ir saistīti ar kredītiestādes saimniecisko darbību.Likumprojekts paredz arī palielināt parādnieka apliekamo ienākumu par kredītiestādes apmaksātajiem ķīlas uzturēšanas izdevumiem, pārņemšanas izdevumiem un nekustamā īpašuma nodokļa parāda maksājumiem par attiecīgo pārņemto nekustamo īpašumu.*Spēku zaudējusi norma*Ņemot vērā, ka likuma 8.1panta normas vairs nevar piemērot, minētais pants tiek izslēgts.*Zaudēto parādu norakstīšana*Ņemot vērā, ka Maksātnespējas likuma normas neparedz bankrota procedūru attiecībā uz juridiskajām personām, savukārt maksātnespējas procesa laikā persona var atjaunot maksātspēju, likumprojekta normas paredz, ka ar nodokli apliekamo ienākumu var samazināt par zaudētajiem parādiem, kad maksātnespējas process tiek pabeigts un par to ir pieņemts tiesas nolēmums.Papildus tam likumprojekts paredz samazināt apliekamo ienākumu par parāda summām kas, saskaņā ar tiesas lēmumu, atbilst parādnieka tiesiskās aizsardzības procesā vai ārpustiesas tiesiskās aizsardzības procesā tiesiskās aizsardzības procesa pasākumu plānā noteiktajam proporcionālajam pamatparāda, līgumsoda vai procentu dzēšanas vai samazinājuma apmēram.Savukārt parādniekam ir tiesības samazināt apliekamo ienākumu, ja kreditora saistības tiek samazinātas saskaņā ar tiesas lēmumu, atbilstoši parādnieka tiesiskās aizsardzības procesā vai ārpustiesas tiesiskās aizsardzības procesā tiesiskās aizsardzības procesa pasākumu plānā noteiktajai attiecināmai summai, ja šī summa netika iekļauta izdevumos.*Izdevumi, kuriem nepiemēro palielinošo koeficientu*Lai netiktu piemērots palielinošs koeficients 1,5 tiem ziedojumiem, par kuriem nodokļa maksātājam saskaņā ar likuma 20.1pantu būtu tiesības piemērot nodokļa atlaidi, ja šā nodokļa maksātāja darbības rezultāts būtu peļņa, tiek precizēta minētā likuma 4.panta pirmā daļa.*Zaudējumu pārnešanas kārtība* Likumprojekts paredz, ka zaudējumus, kas radušies līdz 2007.gadam var segt hronoloģiskā secībā no nākamo astoņu taksācijas periodu apliekamā ienākuma (līdzšinējā kārtība), bet zaudējumus, kas radušies sākot ar 2008.gadu, var segt neierobežotā laika posmā hronoloģiskā secībā no nākamo taksācijas periodu apliekamā ienākuma.*Sākotnējie ilgtermiņa ieguldījumi*Ar grozījumiem likuma 17.2 pantā tiek plānots panākt, ka nodokļa atlaide tiktu piemērota vismaz tādā apmērā kāds tika plānots to ieviešot, kā arī lai kopējās investīcijas Latvijā, kas atbilstoši projektam būs mazākā apmērā un tiks ieguldītas ilgākā laika periodā, tomēr sasniegtu plānoto apjomu, neatkarīgi no nodokļu maksātāju skaita, kas piemēro atlaidi. Lai nodrošinātu maksimāli labvēlīgus nosacījumus investīciju piesaistei, likuma 17.2 pantā tiek samazināts ieguldāmo investīciju apmērs no 5 miljoniem latu uz 3 miljoniem latu, pagarinot investīciju realizācijas periodu no 3 līdz 5 gadiem. Ņemot vērā, ka valsts atbalsta saņēmēji bieži vien izmanto dažādus valsts atbalsta modeļus, tad ir jāparedz, ka nodokļa maksātājs var prasīt samazināt piemērojamo nodokļa atlaides intensitāti (procentus), kas dod iespēju likuma 17.2 pantā noteikto atlaidi apvienot ar cita veida valsts atbalstu, nepārsniedzot noteikto intensitātes apmēru. Likuma 17.2 pants tiek papildināts ar atsauci uz mēbeļu ražošanas nozari, zivju, vēžveidīgo un mīkstmiešu pārstrādes un konservēšanas nozari, kā arī piena produktu ražošanas nozari.*Avansa maksājumi, ja apturēta saimnieciskā darbība*Lai samazinātu administratīvo slogu nodokļa maksātājiem, kas uz laiku aptur saimniecisko darbību, likuma 23.pantā tiek noteikts, ka uzņēmumu ienākuma nodokļa avansa maksājums nav jāveic par periodu, kurā nodokļa maksātājs, informējot Valsts ieņēmumu dienestu, uz laiku ir apturējis saimniecisko darbību. Tādējādi nodokļa maksātājam nebūs arī jāiesniedz papildus iesniegums par avansa maksājumu apmēra pārskatīšanu par mēnešiem, kuros netiek veikta saimnieciskā darbība.*Nodokļa likmes vienādošana*Lai uzņēmumu ienākuma nodokļa likmes būtu pievilcīgas komersantiem, kuri veic ieguldījumus brīvostās un speciālajās ekonomiskajās zonās, likumprojekts paredz atcelt tajā paredzēto ierobežojumu un minēto kapitālsabiedrību apliekamajam ienākumam piemērot vispārējo uzņēmumu ienākuma nodokļa likmi, t.i., 15 procentu likmi.*Citi tehniski precizējumi*Ministru kabineta 2011.gada 12.aprīļa noteikumi Nr.287 „Kārtība, kādā iesniedzams un vērtējams investīciju projekta pieteikums atbalstāmā investīciju projekta statusa iegūšanai” paredz kārtību, kādā piemērojami nosacījumi nodokļa atlaides apvienošanai ar citu atbalstu, kā arī tiek sniegta informācija Ekonomikas ministrijai par projekta īstenošanu. Līdz ar to tiek precizēts likuma 27.panta desmitajā daļas deleģējums.Likumprojektā ir ietverti arī citi tehniski precizējumi. |
|  5. |  Projekta izstrādē iesaistītās institūcijas | Likumprojekta izstrādē tika iesaistīts Valsts ieņēmumu dienests. |
|  6. |  Iemesli, kādēļ netika nodrošināta sabiedrības līdzdalība | Likumprojektā minētie grozījumi ir izstrādāti ņemot vērā komercsabiedrību izvērtētos ierosinājumus. |
|  7. |  Cita informācija | Nav. |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa |  Likumprojekts ietekmēs vidēji 76 207 uzņēmumu ienākuma nodokļa maksātājus, kuri var pārnest zaudējumus, veic darījumus ar nerezidentiem, t.sk., 32 kredītiestādes, kuras pārņem no parādniekiem ieķīlātos īpašumus, par kuriem parādnieks nespēj norēķināties. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav. |
|  3. |  Tiesiskā regulējuma finansiālā ietekme |  |
|  4. |  Tiesiskā regulējuma nefinansiālā ietekme |  |
|  5. |  Administratīvās procedūras raksturojums |  |
|  6. |  Administratīvo izmaksu monetārs novērtējums | Nav. |
|  7. |  Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2010. gads | Turpmākie trīs gadi (tūkst. latu) |
| 2012. | 2013. | 2014. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
|  1. Budžeta ieņēmumi: |   0 |   0 | 0 | * 2 938
 | * 7 972
 |
|  1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi |   0 |   0 | 0 | * 2 938
 | * 7 972
 |
|  1.2. valsts speciālais budžets |   0 |   0 |   0 |   0 |   0 |
|  1.3. pašvaldību budžets |   0 |   0 |   0 |   0 |   0 |
|  2. Budžeta izdevumi: |   0 | 0 | 0 | 0 | 0 |
|  2.1. valsts pamatbudžets |   0 | 0 | 0 | 0 | 0 |
|  2.2. valsts speciālais budžets |   0 | 0 | 0 | 0 | 0 |
|  2.3. pašvaldību budžets |   0 | 0 | 0 | 0 | 0 |
|  3. Finansiālā ietekme: |   0 | 0 | 0 | * 2 938
 | * 7 972
 |
|  3.1. valsts pamatbudžetsTajā skaitā: 1.*Nodokļa uzlikšana dividendēm, kapitāla pieaugumam no kapitāla daļu un akciju atsavināšanas, procentiem un atlīdzībai par intelektuālā īpašuma izmantošanu* 2. *Nodokļa likmes vienādošana* |   0 | 0 | 0 | * 2 938
* 1 762
* 1 176
 | * 7 972
* 6 745
* 1 227
 |
|  3.2. speciālais budžets |   0 | 0 | 0 |   0 |   0 |
|  3.3. pašvaldību budžets |   0 | 0 | 0 | 0 | 0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |   0 |   0 |   0 |   0 |
|   0 |   0 |   0 |   0 |
|   0 |   0 |   0 |   0 |
|  5. Precizēta finansiālā ietekme: | X |   0 |   0 |  |  |
|  5.1. valsts pamatbudžets |   0 |   0 |  |  |
|  5.2. speciālais budžets |   0 |   0 |   0 |   0 |
|  5.3. pašvaldību budžets |   0 |   0 |   0 |   0 |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | *Nodokļa uzlikšana dividendēm, kapitāla pieaugumam no kapitāla daļu un akciju atsavināšanas, procentiem un atlīdzībai par intelektuālā īpašuma izmantošanu*Pēc uzņēmumu ienākuma nodokļa deklarāciju apkopotās informācijas 2010.gadā ieturamā nodokļa summa par sabiedrību - Latvijas rezidentu izmaksātajām dividendēm nerezidentam, kas nav ES/EEZ vai ārzonas valsts rezidents (deklarācijas 90.rinda) veidoja 1602 tūkst.latu. Pieņemot, ka šī summa palielināsies par 10%, budžeta ieņēmumu samazinājums 2013.gadā būs 1762 tūkst.latu.Dividenžu summa, kas saņemama no citiem maksātājiem (deklarācijas 60.rinda) bija 174298 tūkst.latu. Pieņemot, ka dividendes, ko sabiedrība – Latvijas rezidents saņem no nerezidenta, kas nav zemu nodokļu un beznodokļu valsts vai teritorija, veido 5%, fiskālā ietekme 2014.gadā būs 174298,- x 5% x 15% x 110% (pieņemot, ka šī summa palielināsies par 10%)=1438 tūkst.latu.Ieturamā nodokļa summa par sabiedrību - Latvijas rezidentu izmaksātajiem procentu maksājumiem nerezidentam, kas nav ES/EEZ vai ārzonas valsts rezidents (deklarācijas 90. rinda) veidoja 2083,- tūkst.latu. Pieņemot, ka šī summa palielināsies par 10%, budžeta ieņēmumu samazinājums 2014.gadā būs 2291tūkst.latu.Ieturamā nodokļa summa par sabiedrību - Latvijas rezidentu maksājumiem par intelektuālo īpašumu nerezidentam, kas nav ES/EEZ vai ārzonas valsts rezidents (deklarācijas 90.rinda) veidoja 1116 tūkst.latu. Pieņemot, ka šī summa palielināsies par 10%, budžeta ieņēmumu samazinājums 2014.gadā būs 1228 tūkst.latu. Apliekamais ienākums no to vērtspapīru pārdošanas, kuri neatrodas publiskajā apgrozībā (deklarācijas 4.1.rinda) bija 3106,- tūkst.latu. Pieņemot, ka ienākums no kapitāla daļu un akciju atsavināšanas sabiedrībā, ko sabiedrība – Latvijas rezidents saņem no nerezidenta, kas nav zemu nodokļu un beznodokļu valsts vai teritorija, veido 5%, fiskālā ietekme 2014.gadā būs 3106,- x 5% x 15% x 110% (pieņemot, ka šī summa palielināsies vēl par 10%)=26 tūkst.latu.Kopējā ietekme no visu minēto normu ieviešanas 2013.gadā būs -1762 tūkst.latu, 2014.gadā -674 tūkst.latu.*Nodokļa likmes vienādošana*2010.gadā brīvostu un speciālo ekonomisko zonu uzņēmumiem aprēķinātā uzņēmumu ienākuma nodokļa avansa summa bija 2557,- tūkst.latu. Pieņemot, ka 2013.gadā šī summa palielināsies par 15%, fiskālā ietekme būs 2557,- x 115% x 15/25-2557 x 115%= -1176,- tūkst.latu; 2014.gadā šī summa palielināsies par 20%, fiskālā ietekme būs 2557,- x 120% x 15/25-2557 x 110%=-1227 tūkst.latu. |
|  6.1. detalizēts ieņēmumu aprēķins |
| 6.2. detalizēts izdevumu aprēķins |
|  7. Cita informācija | Attiecībā uz normām, kas atvieglo sākotnējo ilgtermiņa ieguldījumu veikšanu papildus fiskālā ietekme netiek plānota. Tā kā izstrādājot 17.2panta normas, plānotais budžeta ieņēmumu samazinājums bija 31,9 milj.latu apmērā, pie tam tika plānots, ka tiks pieteikti gadā vidēji 8 sākotnējo ilgtermiņu ieguldījumu projekti, bet 2011.gadā Ekonomikas ministrijā ir iesniegts tikai 1 projekts, kas nākotnē dos iespēju piemērot minēto nodokļa atlaidi tikai par 1,98 milj.latu, ir secināms, ka šobrīd spēkā esošais atbalsta režīms ir neefektīgs un ir nepieciešams atvieglot tā piemērošanu.Pārējās likumprojektā noteiktās likuma izmaiņas no budžeta ieņēmumu un izdevumu viedokļa vērtējamas kā nebūtiskas vai neitrālas. |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti | Ekonomikas ministrijai veikt grozījumus Ministru kabineta 2011.gada 12.aprīļa noteikumos Nr.287 „Kārtība, kādā iesniedzams un vērtējams investīciju projekta pieteikums atbalstāmā investīciju projekta statusa iegūšanai”.  |
|  2. |  Cita informācija |  Nav.  |
|  **V. Tiesību akta projekta atbilstība Latvijas Republikas starptautiskajām saistībām** |
|  Saistības pret Eiropas Savienību | Eiropas Komisijas 2008.gada 6.augusta Regulu (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (publicēta Eiropas Savienības Oficiālajā Vēstnesī 2008.gada 9.augustā, Nr.L214), kas atzīst noteiktas atbalsta kategorijas par saderīgām ar kopējo tirgu (turpmāk - Komisijas Regula Nr.800/2008). Valstu reģionālā atbalsta pamatnostādnes 2007.-2013.gadam (2006/C 54/08) (publicēta Eiropas Savienības Oficiālajā Vēstnesī 2006.gada 4.martā, Nr.C54). |
|  Citas starptautiskās saistības |  Nav |
|  Cita informācija |  Nav |
| **1.tabula****Tiesību akta projekta atbilstība ES tiesību aktiem** |
|  Attiecīgā ES tiesību akta datums, numurs un nosaukums | Nav attiecināms.  |
|  A |  B |  C |  D |
|  Komisijas Regulas 800/2008 12.panta 1.punkts.Komisijas Regulas 800/2008 13.panta 3.punkts.**Valstu reģionālā atbalsta pamatnostādnes 2007. — 2013.gadam (**Oficiālais Vēstnesis C 054 , 04/03/2006 Lpp. 0013 – 0044)**68.punkts**Komisijas Regulas 800/2008 1.panta 3.punkts.Komisijas Regulas 800/2008 3.panta 1.punkts. |  Likuma 1.panta divdesmit septītā daļaLikuma 17.2panta 1.1daļaLikuma 17.2panta ceturtās daļas 6.punktsLikuma 17.2panta astotās daļas 1., 8., 13. un 13.1punkts Likuma 17.2panta vienpadsmitā daļa |  PilnībāPilnībāPilnībāPilnībāPilnībā |  Likumprojekts paredz, ka sākotnējos ilgtermiņa ieguldījumus var veikt tikai likuma 17.2panta astotajā daļā minētajās atbalstāmajās prioritārajās nozarēsNeparedz stingrākas prasības.Neparedz stingrākas prasības.Neparedz stingrākas prasības.Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? |  Tiesību akts neparedz rīcības brīvību |  |  |
|  Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Grozījumi skar atbalsta programmu, par kuru Eiropas Komisijai ir nosūtīta kopsavilkuma informācija un kura reģistrēta Valsts atbalsta reģistrā ar numuru SA.33016 (2011/X). Pēc likumprojekta un grozījumu, Ministru kabineta 2011.gada 12.aprīļa noteikumos Nr.287 „Kārtība, kādā iesniedzams un vērtējams investīciju projekta pieteikums atbalstāmā investīciju projekta statusa iegūšanai”” spēkā stāšanās, Ekonomikas ministrijai saskaņā ar Komisijas Regulas Nr.800/2008 9.panta 1.punktu ir jānosūta Eiropas Komisijai Komisijas Regulas Nr.800/2008 III pielikumā minētā informācija.Ja projekta ietvaros plānotās veicamo sākotnējo ilgtermiņa ieguldījumu izmaksas pārsniegs 100 miljonus *euro* ekvivalentu latos un piemērojamā nodokļa atlaide pārsniegs 28 miljonus 125 tūkstošu *euro* ekvivalentu latos, par plānoto lielo atbalstāmo investīciju projektu, Ekonomikas ministrijai atsevišķi jāpaziņo Eiropas Komisijai atbilstoši Komisijas regulas Nr.800/2008 6.panta 2.punktam.  |
|  Cita informācija |  Nav |
| **2.tabula****Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
|  Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums |  Nav attiecināms |
|  A |  B |  C |
|  Starptautiskās saistības (pēc būtības), kas izriet no norādītā starptautiskā dokumenta. |  Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību. |  Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  |
|  Nav attiecināms |  Nav attiecināms |  Nav attiecināms |
|  Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Dokumentā minētās saistības nav pretrunā. |
|  Cita informācija | Nav |
| **VI. Sabiedrības līdzdalība un šīs līdzdalības rezultāti** |
| Nav attiecināms. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests un Ekonomikas ministrija |
| 2. | Projekta izpildes ietekme uz pārvaldes funkcijām | Ekonomikas ministrijai turpinās vērtēt atbalstāmā investīciju projekta ietekmi uz valsts ekonomiku, kā arī to, vai projekts, kura sākotnējo ilgtermiņa ieguldījumu summa pārsniedz 35 miljonus latu, neradīs konkurences ierobežojumus.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Nav attiecināms. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms. |
| 6. | Cita informācija |  |

Ministrs A.Vilks

16.11.2011. 10:09

3751

S.Mačivka

67095630, sandra.macivka@fm.gov.lv